als_Latn dik_Latn sag_Latn
Dritëshkurtësia ose miopia është defekti më i zakonshëm refraktiv i syrit dhe është bërë dominues në vitet e fundit.
Në fakt, një studim i kohëve të fundit nga Instituti Kombëtar i Syrit, tregon dominimin e miopisë që është rritur nga 25% e popullsisë së SHBA (moshat nga 12-54 vjeç) në vitet 1971-1972 deri në një 41.6% në vitet 1999-2004.
Megjithëse shkaku i saktë për këtë rritje të miopisë midis amerikanëve është i panjohur, shumë okulist-ë e ndjejnë që kjo ka të bëjë me lodhjen e syrit nga përdorimi i kompjuterit dhe detyra të tjera që kërkojnë shikim nga afër, të shoqëruara nga predispozicioni gjenetik për miopi.
Simptomat dhe shenjat e miopisë
Në qoftë se jeni dritëshkurtër, zakonisht do të keni vështirësi në leximin e shenjave të rrugëve dhe në shikimin qartë të objekteve të largët, por do të jeni në gjendje që të shihni mirë për detyrat e afërta siç është leximi dhe përdorimi i kompjuterit.
Shenja dhe simptoma të tjera të miopisë, përfshijnë të picërruarit e syve, tensioni në sy dhe dhimbjet e kokës. Ndjenja e lodhjes në kohën që ngisni makinën ose ushtroni sportet mund të jetë gjithashtu një simptomë e një dritëshkurtësie të pakorrigjuar.
Në qoftë se përjetoni këto shenja dhe simptoma në kohën që ju mbani syzet ose lentet e kontaktit, programoni një ekzaminim të tërësishëm të syve tek optometri ose oftalmolog-u juaj për të parë nëse ju nevojitet një mjekim më i fortë.
Sytë dritëshkurtër janë më të gjatë se zakonisht, kështu që kur hyn rrezja e dritës, ato vijnë në fokus para se të arrijnë në destinacionin e tyre, që është retina në paretin e mbrapëm të syrit.
Çfarë e shkakton miopinë?
Miopia shfaqet kur kokërdhoku i syrit është shumë i gjatë, në raport me fuqinë fokusuese të korneas. Kjo shkakton që rrezet e dritës të fokusohen në një pikë përpara retinës dhe jo drejtpërdrejt në sipërfaqen e saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn